EkBass/fiwiki-20250220-pages-articles huggingface dataset:
Harri-Pekka Kaukonen

Harri-Pekka Antero Kaukonen (s. 1963) oli Sanoman toimitusjohtaja vuosina 2011–2015. Ennen Sanomaa hän toimi muun muassa Fazerin talousjohtajana ja McKinseyssä konsulttina. Hän on ollut Lindströmin hallituksen jäsen vuodesta 2015. Nuoruudessaan Kaukonen pelasi koripalloahttps://sut.azurewebsites.net/sm2011/kys.html ja ylsi SM-mitaleille ja nuorten maajoukkueeseen. Kaukonen on ollut YIT:n hallituksen puheenjohtaja vuodesta 2018. == Koripalloilijana == Kaukonen pelasi koripalloa kasvattajaseurassaan Panttereissa miesten SM-sarjassa seitsemän kautta vuosina 1982–1987. Hän saavutti Panttereissa SM-hopeaa vuonna 1983 ja SM-pronssia vuonna 1989 sekä kahdesti Suomen cupin hopeaa. Hän kuului myös Suomen alle 18-vuotiaiden maajoukkueen kokoonpanoon ikäluokan vuoden 1982 EM-kilpailuissa, missä Suomi sijoittui kahdeksanneksi.https://www.basket.fi/basket/maajoukkueet/pelaajat-ja- valmentajat/pelaaja/?season_id=null&player;_id=366213 == Sanoman toimitusjohtajana == Kaukonen nimitettiin Sanoman toimitusjohtajaksi tammikuussa 2011. Kaukosen heinäkuussa 2015 antaman lausunnon mukaan Sanoma ei kyennyt sopeutumaan muutokseen ja tarvitsee sopeutumisohjelmia ja suoraviivaisempaa toimintaa. Jääkiekon SM-liigan lähetysoikeuksien ostamista 2012 hän piti yli-investointina. Sanoman markkina-arvosta hävisi viidessä vuodessa kolme neljännestä. Sanoma antoi Kaukoselle potkut syyskuussa 2015. Analyytikko Sauli Vilénin mukaan Kaukonen joutui ensin toteuttamaan ja sitten purkamaan aiemman johdon uskaliaita investointipäätöksiä. == Esperi Care ja laiminlyönnit == Kokoomuksen kansanedustaja Eero Lehti vaadi 30. tammikuuta 2019 Esperi Caren hallituksen puheenjohtaja Harri-Pekka Kaukosen eroa Esperi Caressa esiintyneiden laiminlyöntien takia. Edeltävänä päivänä 29. tammikuuta Esperi Caren toimitusjohtaja Marja Aarnio-Isohanni erosi. == Keskeinen työkokemus == * Sanoma Oy, toimitusjohtaja 2011–2015 * Oy Karl Fazer Ab, useita eri johtotason tehtäviä 2003–2011 * McKinsey & Company, osakas 1999–2003 == Luottamustehtäviä == * YIT, hallituksen puheenjohtaja 2018– * Ahlstrom-Munksjö, hallituksen jäsen ja tarkastusvaliokunnan puheenjohtaja * Esperi Care, hallituksen puheenjohtaja * Evli, hallituksen puheenjohtaja * Lindström Oy, hallituksen puheenjohtaja (hallituksen jäsen 2015–) * Tietoevry, hallituksen jäsen 2016– * Suomen Vaka-palvelut II Oy (Touhula varhaiskasvatus), hallituksen puheenjohtaja * Suomen Asuntoneuvoja Oy, hallituksen puheenjohtaja == Lähteet == Luokka:Suomalaiset yritysjohtajat Luokka:Sanoman henkilöstö Luokka:Vuonna 1963 syntyneet Luokka:Elävät henkilöt
Robert Wiklund

Robert Wiklund (s. 20. kesäkuuta 1964 Gävle) on ruotsalainen karateka. Hän voitti kilpaurallaan Kyokushinissa muun muassa Walesin mestaruuden niin kumitessa kuin katassa. ==Kilpaura== Wiklund syntyi Gävlessä ja kasvoi Valbossa.Shihan Robert Wiklund shihanwiklunddojo.se Viitattu 24.9.2017 Hän aloitti Kyokushinin harjoittelemisen 1980. Hän matkasi uchideshiksi Walesiin Gary Buftonsin dojolle Cardiffiin 1983. Tuona aikana Wiklund aloitti myös kilpauransa ja saavutti ensimmäisen kerran menestystä 1984 voitettuaan Cardiff turnauksen. Hän otti seuraavana vuonna osaa myös Walesin Openiin, jossa Wiklund kilpaili myös kumiten lisäksi katassa. Hän voitti turnauksen kahdesti peräkkäin vuosina 1985 ja 1986 katassa. Wiklund saavutti menestystä myös Aasian Openissa voitettuaan turnauksen 1989. 1990-luvulla Wiklund saavutti pronssia Valencian Openissa ja oli mukana vuoden 1995 MM-kilpailuissa, jossa hänen tie päättyi alkukierroksella. 1999 Wiklund saavutti vielä katassa Walesin mestaruuden ja kumitessa hopeaa. ==Lähteet== Luokka:Ruotsalaiset karatekat Luokka:Kyokushinin harjoittajat Luokka:Vuonna 1964 syntyneet Luokka:Elävät henkilöt
Älä jäädy

Älä jäädy on MTV3-kanavalla esitetty suomalainen kilpailuohjelma, jossa näyttelijät suorittivat erilaisia improvisaatioon perustuvia tehtäviä. Ohjelmaa juonsi Ernest Lawson ja sen vakinäyttelijöitä olivat Veera Lehtinen, Mikko Penttilä sekä Roope Salminen. Kohtauksia säesti Suvimarja Halmetoja. Näyttelijät saivat jakson edetessä pisteitä, joita jakson alussa suurmestariksi valittu näyttelijä mielivaltaisesti jakoi. == Jaksot == Jakso Ensiesityspäivä Yllätysvieras Katsojaluvut 1 16. syyskuuta 2017 Krista Siegfrids 365 000 2 23. syyskuuta 2017 Benjamin Peltonen 244 000 3 30. syyskuuta 2017 Vicky Rosti – 4 7. lokakuuta 2017 Arttu Lindeman – 5 14. lokakuuta 2017 Kasmir – 6 21. lokakuuta 2017 Tommi Läntinen – 7 28. lokakuuta 2017 Mira Luoti – 8 4. marraskuuta 2017 Diandra – 9 11. marraskuuta 2017 Mikael Saari – 10 18. marraskuuta 2017 Arja Koriseva – == Lähteet == == Aiheesta muualla == * Sarjan jaksot MTV:n suoratoistopalvelussa Luokka:Viihdeohjelmat Luokka:MTV3:n televisio-ohjelmat Luokka:2010-luvun suomalaiset kilpailuohjelmat
Pohjois-Borneon kruununsiirtomaa

Pohjois-Borneon kruununsiirtomaa oli Britannian siirtomaa Borneon saarella. Labuanin kruununsiirtomaa liittyi uuteen siirtomaahan sen perustamisen aikana. Valtio oli olemassa vuodesta 1946 vuoteen 1963, jolloin se muuttui Malesian Sabahin osavaltioksi. ==Lähteet== Luokka:Aasian entiset valtiot Luokka:Borneon historia Luokka:Britannian entiset siirtomaat ja protektoraatit Aasiassa Luokka:Filippiinien historia Luokka:Malesian historia
Amstrad Action

Amstrad Action oli brittiläinen Amstrad-tietokoneisiin ja ohjelmiin keskittynyt aikakauslehti. Lehteä julkaistiin kuukausittain. Lehti oli Future Publishingin ensimmäinen lehti. Lehti aloitti käytännön julkaista ohjelmia lehden mukana tulevilla kaseteilla. Lehden teossa olivat mukana Chris Anderson, Peter Connor ja Bob Wade Personal Computer Games ja Zzap!64 lehdistä, sekä Trevor Gilham. == Lähteet == == Aiheesta muualla == * Amstrad Action Magazine Luokka:Lakkautetut lehdet Luokka:Brittiläiset aikakauslehdet Luokka:Brittiläiset videopelilehdet Luokka:Amstrad
Monthly Arcadia

Monthly Arcadia () on japanilainen Enterbrainin julkaisema kolikkopelejä käsittelevä aikakauslehti. Gamest lehden julkaisijan Shinseishan mentyä konkurssiin useat työntekijät siirtyivät tekemään Monthly Arcadiaa ja lehteä voidaan pitää seuraajana. Lehti tavoittelee laajempaa yleisöä kuin edeltäjänsä. == Lähteet == Luokka:Japanilaiset videopelilehdet
Europress

Europress oli brittiläinen lehtien julkaisija, jonka perusti Derek Meakin vuonna 1965. Yritys aloitti julkaisemalla aikakauslehtiä ja sanomalehtiä, mutta laajensi ohjelmistojen ja pelien julkaisemiseen nimellä Database Software. Yritys myi ohjelmistojen julkaisunsa Hasbro Interactivelle vuonna 1999. Yritys osti Newsfield Publicationsin vuonna 1991 ja aloitti tytäryhtiön Europress Impact. Europress Impact vaihtoi nimeksi Impact Magazines vuonna 1993. Meakin myi Europress-brändin Atarille, joka myi edelleen Koch Medialle vuonna 2002. == Lehtiä == ; Europress * Amiga Action * Amiga Computing * Atari User * Atari ST User * St Action * Mega Action * PC Home * PC Action * Gamepro UK * Apple User * Telelink * Video Action ; Europress Impact * Zzap!64 * Sega Force * Crash * Amiga Force * Force Mega * Mega Machines * N-Force * SNES Force Luokka:Lehtitalot Luokka:Brittiläiset kustantamot
Borgward BX7

Borgward BX7 on Borgwardin vuodesta 2015 lähtien valmistama crossover- tyyppinen automalli. Se on autovalmistajan ensimmäinen uusi auto 55 vuoteen. BX7 esiteltiin Frankfurtin autonäyttelyssä syksyllä 2015. == Lähteet == == Aiheesta muualla == BX7 Luokka:J-segmentin autot Luokka:2010-luvun autot Luokka:2020-luvun autot
Juuvanjoki

Juuvanjoki on Kiiminkijoen vesistöalueeseen kuuluva joki Oulun kaupungissa Pohjois-Pohjanmaalla, entisten Kiimingin ja Ylikiimingin kuntien alueella. Joen alkupiste on Kiimingin keskustaajamasta reilun kymmenen kilometrin päässä sijaitseva Iso Juuvanjärvi, joki laskee Kiiminkijokeen pohjoispuolelta Pasonmäellä, kolmisen kilometriä Koitelinkoskesta alavirtaan. Jokivarsi on asumaton alavirran Purolantien ympäristöä lukuun ottamatta. Ainoa tieyhteys joelle on metsäautotie Purontien Purosta Lellikosken lähelle joen keskivaiheille. Jokeen laskee suo-ojia sekä ylävirralla Kourioja- ja Joutsenoja -nimiset purot. Joen yläosa ja Iso Juuvanjärvi rajoittuvat luonnonsuojelualueeseen. ==Lähteet== Luokka:Kiimingin luonto Luokka:Kiiminkijoen vesistö Luokka:Oulun joet
Konstan parempi valssi

Konstan parempi valssi on kaustilaisen kansanmuusikon Konsta Jylhän sävelmä vuodelta 1964. Jylhä keksi kertomansa mukaan sävelmän ollessaan risusavotassa. Konstan paremmasta valssista tuli yksi Konsta Jylhän ja Kaustisen purppuripelimannien suosituimmista kappaleista. Purppuripelimannit levytti sävelmän ensi kerran vuonna 1965. Siitä tehtiin myös laulettu versio, kun Jukka Virtanen kirjoitti sävelmään Konsta Jylhästä kertovan tekstin (alkusanat ”Konstan konsti oli oiva / kokosi soitollansa väen lauantaina...”) ja kappaleen levytti Vesa-Matti Loiri vuonna 1969 Jaakko Salon sovituksena. Riitta Degerholmin lyhytdokumentti vuodelta 1967 ja Paavo Helistön vuonna 1972 julkaistu Konsta Jylhän elämäkerta ovat myös nimeltään Konstan parempi valssi. ==Lähteet== ==Aiheesta muualla== *Kappaleen esitystallenne lyhytdokumentista Konstan parempi valssi (1967), Yle Elävä arkisto (alin video) *Sävelmän nuotti Kaustisen evankelisen opiston sivustolla (PDF) Luokka:Suomalaiset musiikkikappaleet Luokka:Vuoden 1965 kappaleet
Atomica

Atomica (alkuperäinen nimi Deep Burial) on vuonna 2017 ensi-iltansa saanut yhdysvaltalainen jännityselokuva, jonka on ohjannut Dagen Merrill. Sen ensi- ilta yhdysvalloissa oli 17. maaliskuuta 2017 ja se julkaistiin ladattavaksi 21. maaliskuuta 2017. == Näyttelijät == == Tuotanto == Atomica on Syfyn omistaman tuotantoyhtiö Syfy Filmsin toinen tuotos. == Lähteet == == Aiheesta muualla == * * Luokka:Vuoden 2017 yhdysvaltalaiset elokuvat Luokka:Yhdysvaltalaiset jännityselokuvat
Robert Schyberg

Johannes Robert Schyberg (8. heinäkuuta 1872 Kööpenhamina – 19. joulukuuta 1946 Kööpenhamina) oli tanskalainen näyttelijä. Toimistovirkailijan perheeseen syntynyt Schyberg opiskeli Kuninkaallisen teatterin baletti- ja näyttelijäkoulussa ja aloitti näyttelijänuransa vuonna 1891. Hän työskenteli vuosina 1892–1896 Dagmar-teatterissa ja vuosina 1899–1919 Kuninkaallisessa teatterissa. Vuonna 1900 Schyberg oli mukana teatteriskandaalissa, joka päättyi verettömään kaksintaisteluun Edvard Brandesin kanssa ja sitä seuranneeseen 14 päivän vankeustuomioon. Vuosina 1912–1920 Schyberg näytteli noin 30 mykkäelokuvassa, aluksi Skandinaviske-Russiske Handelshusilla ja sitten Nordisk Filmillä. Hän myös ohjasi yhden elokuvan, Forbryderkongens Datter vuonna 1917. Vetäydyttyään terveyssyistä näyttelijäntyöstä vuonna 1919 Schyberg työskenteli valokuvaajana ja elokuvateatterin johtajana. Hänen muistelmansa Billeder på væggen julkaistiin vuonna 1941. Teatterikriitikko Frederik Schyberg oli Robert Schybergin poika. ==Elokuvia== * Kuoleman saari, 1913 ==Lähteet== ==Aiheesta muualla== * Internet Movie Database: Robert Schyberg Luokka:Tanskalaiset näyttelijät Luokka:Vuonna 1872 syntyneet Luokka:Vuonna 1946 kuolleet
Borgward BX5

Borgward BX5 on Borgwardin vuodesta 2016 lähtien valmistama crossover- tyyppinen automalli. Se on autovalmistajan toinen uusi auto yrityksen paluun jälkeen. BX5 esiteltiin Geneven autonäyttelyssä keväällä 2016. Borgward BX5 Back IMG 0291.jpg == Lähteet == ==Aiheesta muualla== *Borgward.com – BX5 BX6 Luokka:J-segmentin autot Luokka:2010-luvun autot Luokka:2020-luvun autot
Nino Manfredi

Nino Manfredi (22. maaliskuuta 1921 – 4. kesäkuuta 2004) oli italialainen näyttelijä. Legendaariseksi mainittu Manfredi näytteli sekä elokuvissa että televisiosarjoissa ja oli Italian rakastetuimpia näyttelijöitä. Hän sai urallaan yhdeksän Donatello-palkintoa. Manfredilla oli isoisän rooli Mika Kaurismäen ohjaamassa elokuvassa Helsinki Napoli All Night Long (1987). Manfredin poika Luca Manfredi on ohjannut isästään televisioelokuvan In arte Nino, jossa Manfredia esittää Elio Germani. == Lähteet == == Aiheesta muualla == Luokka:Italialaiset näyttelijät Luokka:Vuonna 1921 syntyneet Luokka:Vuonna 2004 kuolleet
Nomi Enckell

Nomi Patricia Enckell (s. 1997) on suomalainen laulaja-lauluntekijä, joka on osallistunut muun muassa Talent Suomen neljännelle kaudelle sekä Idolsin seitsemännelle kaudelle, jossa hän putosi juuri ennen finaalia sijoittuen jaetulle kolmannelle sijalle. == Ura == Vuosina 2014–2016 Enckell julkaisi viisi singleä Eurorecords-levy-yhtiölle. Huhtikuussa 2017 hän allekirjoitti levytyssopimuksen Sony Musicin kanssa. Samana keväänä hän oli avustajana Helsingin Kaupunginteatterin Kirka-musikaalissa. Ensimmäinen Sonyn julkaisema single, ”Ota mut takas”, julkaistiin syyskuussa 2017. ”Ota mut takas” oli Ylen radiokanavien seitsemänneksi soitetuin kappale vuonna 2018. Vuonna 2018 Enckell oli yksi artisteista, joka oli mukana Ylen ja Sony Musicin yhteisessä Anna laulu lahjaksi -projektissa, jossa esitettiin uusia joululauluja. Enckellin esikoisalbumi Pieni minä julkaistiin 29. marraskuuta 2019. Albumin nimikkokappaleen tekstin Enckell on tehnyt kokonaan itse ja sävellyksen tekoonkin hän on osallistunut. Huhtikuussa 2021 Nomi allekirjoitti uuden levytyssopimuksen Suomen Musiikki -levy-yhtiön kanssa. Yhteistyön ensimmäinen single ”Pienestä kii” julkaistiin kesäkuussa 2021. Lokakuussa 2021 Enckell on mukana Syksyn sävel -kilpailussa ”Repivää”-kappaleellaan. Vuonna 2023 hänelle myönnettiin kultalevy yhdessä rap-artistien Henriguezin ja Maikin kanssa esittämästään kappaleesta ”Älä tule myöhään”. == Yksityiselämä == Ylioppilaaksi Enckell kirjoitti Sibelius-lukiosta syksyllä 2016. Kesäkuussa 2021 hänet hyväksyttiin opiskelijaksi teatterikorkeakouluun näyttelijätaiteen koulutusohjelmaan. == Diskografia == === Studioalbumit === Nimi Julkaisutiedot Pieni minä *Julkaistu: 29. marraskuuta 2019 *Formaatti: CD, LP, digitaalinen *Levy-yhtiö: Sony Music === Singlet === Nimi Vuosi Listasijoitukset Albumi Single- lista Radio- lista ”I Will Be” 2013 – – ”Let Me In” – – ”That Kinda Girl” 2014 – – ”Mä meen” – – ”Siipien suojaan” 2015 – – ”Kutsu yhdelle” – – ”Toivomus” – – ”Mun sydän kestää” 2016 – – ”Ota mut takas” 2017 – 61 Pieni minä ”Ihanii ihmisii” 2018 – – ”Hetken tärkee” – – ”Elossa” – – ”Ei niin kuin me” 2019 – – ”Hengitän sua” – – ”Pienestä kii” 2021 – – ”Repivää” – – == Lähteet == == Aiheesta muualla == * Nomin viralliset internet-sivut * Nomin virallinen Facebook-sivu * Nomin VEVO-kanava YouTubessa Luokka:Suomalaiset laulajat Luokka:Suomalaiset lauluntekijät Luokka:Vuonna 1997 syntyneet Luokka:Elävät henkilöt
Lehdistötilaisuus

Lehdistötilaisuus on tiedotustilaisuus lehdistön edustajille. Tilaisuudet kestävät yleensä alle tunnin. == Lähteet == == Aiheesta muualla == Luokka:Lehdistö Luokka:Tiedotus- ja suhdetoiminta
Filmfabriken Danmark

Filmfabriken Danmark oli vuonna 1913 perustettu tanskalainen elokuvien tuotantoyhtiö. Yhtiö sai alkunsa vuonna 1908 perustetusta Skandinavisk- Russiske Handelshus -kauppahuoneesta, joka seuraavana vuonna erikoistui elokuvien jakeluun ja sittemmin myös tuotantoon. Sen ensimmäinen elokuva oli Morfinisten vuonna 1911. Vuonna 1913 yhtiö sai nimen Filmfabriken Danmark. Huomiota herättäviin ”sensaatiofilmeihin” erikoistunut yhtiö toimi aktiivisesti vuoteen 1919 saakka, minkä jälkeen se tuotti vuoteen 1923 saakka vain uutis- ja opetuselokuvia. Filmfabriken Danmark lakkautettiin lopullisesti vuonna 1927. Sen 96 näytelmäelokuvasta valtaosa on kadonnut. ==Elokuvia== * Lentävä sirkus, 1912 * Kuoleman saari, 1913 * Jokamies ,1915 * Suuri onnettomuus viljavarastossa, 1916 ==Lähteet== Luokka:Tanskalaiset elokuvayhtiöt
Jäänmurtaja Suursaari

Jäänmurtaja Suursaari oli Suomen merenkulkuviranomaisten omistama jäätä murtava yhteysalus. Alus rakennettiin Varkaudessa 1923 ja sijoitettiin ajamaan yhteysajoa Suomenlahden ulkosaarille; se oli alusta alkaen hiilipolttoinen höyrylaiva. Alus menestyi työssään erittäin hyvin; se oli jäänmurtokykyinen eikä juuri tarvinnut isompien murtajien apua; aluksella oli oma postipysäkki. Se toimi saattajana sotavuosien ajan, mutta kesällä 1944 se telakoitiin ja höyrykattila muutettiin halkolämmitykselle: alus määrättiin nyt Turun satamajäänmurtajaksi. Se ei ehtinyt tehdä tätä työtä yhtään, koska se luovutettiin syksyllä 1944 sotakorvauksena. Aluksen myöhemmät vaiheet ovat tuntemattomia. ==Lähteet== * * * Jorma Pohjanpalo: 100 vuotta Suomen talvimerenkulkua Luokka:Merenkulkulaitoksen jäänmurtajat Luokka:Yhteysalukset
Spice and Wolf

Spice and Wolf () on Isuna Hasekuran light novel -sarja. Sarjassa on 17 osaa ja sen on julkaissut ASCII Media Works Dengeki Bunko -nimellä. Sarjasta on tehty kaksi tuotantokautta anime-sarjaa ja manga, jota on julkaistu Dengeki Maoh -lehdessä. Sarjasta on julkaistu kaksi visual novelia Nintendo DS:lle. Alkuperäistä sarjaa on julkaissut englanniksi käännettynä Yen Press. == Lähteet == Luokka:Light novel Luokka:Mangasarjat Luokka:Animesarjat
Erkki Häyrinen

Tauno Erkki Häyrinen (31. heinäkuuta 1907 Joroinen – 2. kesäkuuta 1977 Helsinki) oli suomalainen diplomi-insinööri ja Teknillisen korkeakoulun tekstiilitekniikan professori. Häyrisen vanhemmat olivat tilanomistaja Johan Häyrinen ja Vilhelmiina Pehkonen. Hän pääsi ylioppilaaksi 1928 ja valmistui diplomi-insinööriksi Teknillisestä korkeakoulusta 1932. Häyrinen opiskeli sitten Belfastin Municipal College of Technologyssa 1934–1935 ja kävi rationointi-insinöörikurssin vuonna 1936 Tukholmassa.Helsingin Norssin matrikkeli 1867–1992, numero 2761. Häyrinen oli Littoisten Oy:n osastoinsinöörinä 1932–1933 ja Tampellan rationointi- ja uudistusinsinöörinä 1935–1950. Hän toimi Teknillisen korkeakoulun tekstiilitekniikan professorina vuodesta 1950 alkaen. Häyrinen oli myös SOK:n Helsingin tehtaiden isännöitsijänä. Häyrinen oli Tampereen kaupunginhallituksen ja kaupunginvaltuuston jäsenenä 1944–1950. Hän oli Vaatetusteollisuusliiton puheenjohtajana vuodesta 1959 ja toimi Vatevan varapuheenjohtajana. Häyrinen oli Teollisuusliiton ja Suomen Tekstiilimiesten Liiton hallitusten sekä STK:n valtuuskunnan jäsenenä. Erkki Häyrinen oli naimisissa vuodesta 1937 Helvi Orvokki Rinteen kanssa. Heidän poikansa oli luontovalokuvaaja ja luontokirjailija Urpo Häyrinen. == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Tampereen kaupunginvaltuutetut Luokka:Vuonna 1907 syntyneet Luokka:Vuonna 1977 kuolleet
Ellos Deatnu!

Ellos Deatnu! () on saamelainen aktivistiryhmä, joka vastustaa Tenojoen nykyisiä kalastussäännöksiä. Se on julistanut Tenon Tiirasaaren ympäristössä Utsjoella ”moratorion”, jossa joen kalastussäännökset on mitätöity. Heinäkuussa 2017 liike perusti toisen moratorion Dalvadaksen Korkeasaareen ja sen ympäristöön. Ryhmä perustettiin kesällä 2017 vastustamaan uutta Tenon kalastussopimusta, mutta se ajaa myös yleisemmin saamelaisten itsemääräämisoikeuden ja paikallishallinnon asiaa Tenonlaaksossa. Ellos Deatnu! -liike vaati heinäkuussa 2017 Norjan ja Suomen ministereiltä selvitystä oikeudesta Tenoon. Ryhmän mukaan kansainvälinen oikeus määrittää, että alueen saamelaisilla on ikimuistoisen käytön pohjalta omistus- ja hallintaoikeus Tenon vesistöön. Liike kysyi, miten luonnonvarojen omistus- ja hallintaoikeudet ovat siirtyneet saamelaisilta ja lapinkyliltä Norjan ja Suomen valtioille. Ellos Deatnu! -liikkeessä toimii saamelaisia poliitikkoja, taiteilijoita ja paikallisia asukkaita Tenon molemmilta puolilta. Aktiivit ovat enimmäkseen nuoria. Suomen saamelaisnuoret ry:n puheenjohtaja Petra Laiti on yksi liikkeen johtohahmoista. == Lähteet == == Aiheesta muualla == * Ellos Deatnu! * Samoar, 11.2.2017, Suomen 100 vuotta itsenäistä kolonialismia (lyhytanimaatioelokuva saamelaisten historiasta) Luokka:Poliittiset järjestöt Luokka:Suomalaiset saamelaisten järjestöt Luokka:Teno
Crash (lehti)

Crash oli brittiläinen ZX Spectrum -mikrotietokoneeseen keskittyvä aikakauslehti. Lehteä julkaisi Newsfield Publications vuodesta 1984 vuoteen 1991, kunnes Europress osti Newsfieldin ja jatkoi julkaisua vielä vuonna 1992. Lehti aloitti postitilausluettelona vuonna 1983. Lehti julkaisi myös vuosittain lukijaäänestykseen perustuvia palkintoja parhaille peleille. == Lähteet == == Aiheesta muualla == * Crash Magazine Luokka:Brittiläiset videopelilehdet Luokka:Lakkautetut lehdet Luokka:Brittiläiset aikakauslehdet
Zürichin päärautatieasema

Zürichin päärautatieasema (, Zürich HB) on Sveitsin vilkkain rautatieasema. Sen kautta kulkee arkisin noin 440 000 matkustajaa ja noin 3 000 junaa. Nykyinen rautatieasemarakennus otettiin käyttöön vuonna 1871. Alun perin liikenne asemalla alkoi vuonna 1847. Rautatieaseman yhteydessä on myös kauppakeskus Shopville. == Laiturit == Asemalla on 26 laituriraidetta, joista 16 on maanpinnan tasossa olevia päättyviä raiteita (nrot 3–18). Maanalaisia raiteita on yhteensä kymmenen, joista kahdeksan on läpiajettavia paikallisliikenteen raiteita: Bahnhof Löwenstrasse, raiteet 31–34 ja Bahnhof Museumstrasse, raiteet 41–44. SZU:n raiteet 21–22 päättyvät asemalle. == Yhteydet == Zürichistä on rautatie kymmeneen suuntaan. Zürich Oerlikonin kautta kulkee rata Bülachin, Winterthurin ja Rapperswilin suuntaan. Lännen puolelle johtavat radat Badeniin ja Olteniin. Zürich Altstettenistä vie rata Zugiin. Etelän puolelle johtavat radat Sihlbruggiin, Thalwiliin, Rapperswiliin ja Esslingeniin. == Liikenne == Asema on kaukoliikenteen ja paikallisliikenteen (S-Bahn) käytössä. Kaukoliikennettä on eri puolille Sveitsiä ja naapurimaihin (Ranska, Saksa, Itävalta, Italia, Slovenia, Kroatia, Serbia). Spelterini_HB_Z%C3%BCrich.jpg|Asema ilmapallosta kuvattuna vuonna 1907, etualalla Sihljoki. Hauptbahnhof - Bahnhofstrasse Zürich 2010-09-21 14-38-08 ShiftN.jpg|Eteläinen sisäänkäynti Bahnhofstrasselle. == Lähteet == == Aiheesta muualla == Luokka:Sveitsin rautatieliikennepaikat Luokka:Zürich
The Darkness (videopeli)

The Darkness on Starbreeze Studiosin kehittämä ja 2K Gamesin julkaisema ensimmäisen persoonan ammuntapeli. Peli on julkaistu vuonna PlayStation 3:lle ja Xbox 360:lle. Pelille on julkaistu vuonna 2012 jatko-osa The Darkness II. Peli perustuu Top Cow:n julkaisemaan sarjakuvaan. == Juoni == Pelaaja ohjaa Jackie Estacadoa, joka on mafian palkkamurhaaja. Peli alkaa Jackien 21-vuotissyntymäpäivänä, jolloin rahankeruukeikka on mennyt pieleen. Mafiaperheen pomo Paulie epäilee Jackieta ja määrää hänet tapettavaksi. Päähenkilön tavoitteeksi tulee romuttaa Paulien toiminnot. Varhain pelissä Jackie päätyy riivatuksi ja Jackie kuulee demonisen äänen päässään sekä kaksi käärmemäistä lonkeroa ilmestyy Jackien olkapäistä. == Pelaaminen == Pelissä voi hiiviskellä ja käyttää demonisia lonkeroita avuksi eri tavoin. Lonkeroilla voi tappaa vastustajia ja pelaajalla on käytössä tavanomaisia aseita vihollisten tappamiseen. == Vastaanotto == Peli on saanut GameSpotin arvostelussa arvosanaksi 8.5/10. Peli on saanut kehuja ääninäyttelystä, teknisesti ja taiteellisesti hienoista grafiikoista ja tarinoista. Kritiikkiä peli on saanut tavanomaisten aseiden turhuudesta, vastustajien passiivisuudesta ja moninpeli tuntuu päälleliimatulta. == Ääninäyttelijät == Pelin ääninäyttelijät: == Lähteet == == Aiheesta muualla == * Luokka:Vuoden 2007 videopelit Luokka:PlayStation 3 -pelit Luokka:Xbox 360 -pelit Luokka:Sarjakuviin perustuvat videopelit Luokka:Ensimmäisen persoonan ammuntapelit
Singaporen siirtomaa

Singaporen siirtomaa () oli Britannian kruununsiirtomaa, joka oli olemassa vuodesta 1946 vuoteen 1963 kun Singaporesta tuli osa Malesiaa. Japanin keisarikunnan antautuessa liittoutuneille toisen maailmansodan lopulla, luovutettiin siirtomaa takaisin Britannialle vuonna 1945. Vuonna 1946 Salmisiirtokunnat purettiin ja Singaporesta tuli Kookossaarten ja Joulusaaren kanssa erillinen kruununsiirtomaa. Siirtomaata hallitsi kokonaan Britannia, kunnes sille myönnettiin osittainen itsehallinto vuonna 1955. ==Lähteet== Luokka:Aasian entiset valtiot Luokka:Britannian entiset siirtomaat ja protektoraatit Aasiassa Luokka:Singaporen historia
Kun Liu

Kun Liu on kiinalainen karateka. Hän voitti Kyokushinissa IKO Matsushima liiton maailmanmestaruuden 2014 ja euroopanmestaruuden 2015. ==Kilpaura== Liu oli mukana 2010 painoluokallisissa MM-kilpailuissa Espanjassa, mutta putosi alkukierroksella.3rd I.K.O.MATSUSHIMA World Cup in Estepona Bullring Spain kyokushin-matsushima.jp Viitattu 24.9.2017 Hän sijoittui kahdeksanneksi 2012 MM-kilpailuissa, jossa mestaruudesta oteltiin avoimessa painoluokassa. Sittemmin hän saavutti syyskuussa 2014 raskaansarjan maailmanmestaruuden voitettuaan loppuottelussa Alexei Feoktistovin.World Cup - IKO 3 kyokushinresults.com Viitattu 24.9.2017 Liu saavutti 2015 Ruotsissa Euroopan- mestaruuden voitettuaan jälleen loppuottelussa Alexei Feoktistovin.European Open Championships - IKO MATSUSHIMA kyokushinresults.com Viitattu 24.9.2017 Toukokuussa 2017 Liu saavutti hopeaa historian ensimmäisissä Aasia Tyynenmeren mestaruuskisoissa. Hän hävisi loppuottelussa Eshaq Al Fadhelille.THE FIRST IKO MATSUSHIMA ASIAN PACIFIC CHAMPIONSHIP 2017 kyokushin-matsushima.jp 18.6.2017 Viitattu 24.9.2017 ==Lähteet== Luokka:Kiinalaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Samuda Brothers

Samuda Brothers oli Jacob ja Joseph d'Aquilar Samudan perustama suunnittelu ja laivanrakennusyritys Cubitt Townissa Isle of Dogissa Lontoossa. Nykyisin telakka-alueella on lähiö Samuda Estates. Samuda Brothers aloitti toimintansa Bow Creekin suulla Orchard Placessa Leamouthissa Lontoossa vuonna 1843. Yhtiö siirtyi vuonna 1852 Cubitt Towniin kasvettuaan liian suureksi. Yhtiön toiminnasta vastasi Joseph Jacobin saatua surmansa Gipsy Queenin koeajoissa. Telakka erikoistui rauta- ja teräsrunkoisiin sotalaivoihin ja höyrykonein varustettuihin rahtilaivoihin. Vuonna 1863 telakan sanotaan toimittaneen tonnistolla laskettuna yhtä paljon aluksia kuin muut Lontoon telakat yhteensä. Tilaukset Saksasta, Venäjältä ja Japanista mahdollistivat selviämisen vuoden 1866 finanssikriisistä, mikä vaikeutti useiden Lontoon telakoiden toimintaa. Vuonna 1877 tuleva keisarillisen Japanin laivaston amiraali Togo Heihachiro, joka johti Japanin laivastoa Venäjän-Japanin sodassa, tuli työharjoitteluun telakalle päätettyään koulutuksensa Naval Prepatory Schoolissa Portsmouthissa ja Royal Naval Collegessa Greenwichissä. Togo valvoi Fusōn valmistusta ennen paluutaan Japaniin. Josephin kuoltua vuonna 1885 yritettiin yritys tuloksetta myydä. Telakka suljettiin 1890, mikä jätti Lontooseen enää kaksi merkittävää telakkaa: Yarrow'n ja Thames Ironworksin. *
Brothers (vuoden 2015 elokuva)

Brothers on vuonna 2015 ensi-iltansa saanut intialainen hindinkielinen urheiludraamaelokuva, jonka on ohjannut Karan Malhotra. Elokuva on virallinen uudelleenfilmatisointi yhdysvaltalaisesta elokuvasta Warrior. == Näyttelijät == == Soundtrack == == Lähteet == == Aiheesta muualla == * Luokka:Vuoden 2015 intialaiset elokuvat Luokka:Hindinkieliset elokuvat Luokka:Elokuvat kamppailulajeista Luokka:Intialaiset draamaelokuvat Luokka:Intialaiset uudelleenfilmatisoinnit
Juri Orlov

Juri Fjodorovitš Orlov (13. elokuuta 1924 – 27. syyskuuta 2020The founder of the Moscow Helsinki Group, Yuri Orlov, dies ) oli venäläinen ydinfyysikko ja ihmisoikeusaktivisti sekä entinen neuvostoliittolainen toisinajattelija. Hän perusti Moskovan Helsinki-ryhmän vuonna 1976 valvomaan Helsingin päätösasiakirjan ihmisoikeuksia koskevien kohtien eli kolmannen korin toteutumista Neuvostoliitossa. Hänet tuomittiin seitsemäksi vuodeksi pakkotyöleirille ja viideksi vuodeksi Neuvostoliiton sisäiseen maanpakoon toimintansa vuoksi. Vankeudessa Orlovin terveys heikkeni ja hänelle sanottiin, ettei hän tule elämään vankeusaikansa loppuun asti. Orlov vapautettiin sisäisestä karkotuksesta Siperiasta vuonna 1986 Yhdysvaltojen kanssa neuvotellun sopimuksen mukaisesti. Hän työskenteli Cornellin yliopistossa vuodesta 1987 muun muassa hiukkaskiihdyttimien suunnitteluun ja kvanttimekaniikkaan liittyvien kysymysten parissa. Vuonna 1990 Mihail Gorbatšov palautti Orloville Neuvostoliiton kansalaisuuden, jonka tämä oli menettänyt neljä vuotta aiemmin maasta poistumisen yhteydessä. Orlov sai Yhdysvaltojen kansalaisuuden vuonna 1993. American Physical Society myönsi Orloville ensimmäisen Saharov-palkinnon vuonna 2005. Orlov oli mukana perustamassa Neuvostoliiton ensimmäistä Amnesty Internationalin osastoa vuonna 1973, ja hän puolusti Andrei Saharovia, jota syytettiin tuolloin epäisänmaallisesta toiminnasta. Toisen maailmansodan aikana Orlov työskenteli tehtaassa, jossa valmistettiin T-34 -panssarivaunuja. Sodan loppupuolella hän palveli tykistöupseerina. ==Lähteet== Luokka:Venäläiset fyysikot Luokka:Neuvostoliittolaiset fyysikot Luokka:Yhdysvaltalaiset fyysikot Luokka:Ydinfyysikot Luokka:Neuvostoliittolaiset toisinajattelijat Luokka:Venäläiset ihmisoikeusaktivistit Luokka:Vuonna 1924 syntyneet Luokka:Vuonna 2020 kuolleet
Elles

Elles on vuoden 2011 ranskalais-saksalais-puolalainen elokuva, jonka on ohjannut sekä käsikirjoittanut puolalainen ohjaaja Małgoska Szumowska. Elokuva kertoo pariisilaisesta toimittajasta Annesta (Juliette Binoche), joka työskentelee ranskalaiselle Elle-lehdelle ja joka kirjoittaa artikkelia naispuolisten opiskelijoiden prostituutiosta. == Näyttelijät == == Lähteet == Luokka:Elokuvat prostituutiosta Luokka:Eroottiset elokuvat Luokka:Independent- elokuvat Luokka:Puolalaiset elokuvat Luokka:Vuoden 2011 ranskalaiset elokuvat Luokka:Vuoden 2011 saksalaiset elokuvat Luokka:Monikieliset elokuvat
Noblesse

Noblesse (hangul: 노블레스) on korealainen webtoon, jonka on käsikirjoittanut Son Jeho ja piirtänyt Lee Kwangsu. Noblessea on julkaistu vuodesta 2007 ja englanninkielinen käännös on ilmestynyt vuodesta 2014 lähtien. Sarjaa julkaisee Naver. == Juoni == Noblesse kertoo vampyyristä nimeltä Cadis Etrama Di Raizel (lyhyemmin Rai), joka on nukkunut 820 vuotta ja herää hylätystä asunnosta Etelä-Koreasta, eikä hänellä ole mitään tietoa siitä, minkälaiseksi ihmiskunta on kehittynyt. Rai päätyy kouluun, jonka rehtorina toimii hänen palvelijansa Frankenstein. Rai tutustuu myös Shinwoohon, Ikhaniin ja Yunaan, jotka ovat koulun oppilaita. Sarja seuraa Rain ja tämän ystävien seikkailuja ja paljastaa vähä vähältä Rain menneisyyttä. == Animaatio == Noblessesta on tehty kaksi animaatiota. Ensimmäisen teki korealainen animaatiostudio Studio Animal vuonna 2015. Se kertoo mitä tapahtui 820 vuotta ennen sarjan tapahtumien alkua. Toisen animaatioversion nimeltään Noblesse: Awakening teki japanilainen animaatiostudio Production I.G vuonna 2016. Se käsittelee Noblessen ensimmäisen kauden. == Lähteet == == Aiheesta muualla == * Sarjan viralliset sivut LINE Webtoonissa * Sarjan viralliset sivut Naverissa * Sarja Anime News Networkissä Luokka:Eteläkorealainen sarjakuva Luokka:2010-luvun anime ja manga Luokka:Verkkosarjakuvat
Newsfield

Newsfield Publications (myös tunnettu lyhyemmin Newsfield) oli brittiläinen lehtien julkaisija. Yhtiön perustivat Roger Kean, Franco Frey ja Oliver Frey vuonna 1983. Europress osti yhtiön vuonna 1991 sen ajauduttua konkurssiin. == Lehtiä == * Crash * Zzap!64 * Amtix! * LM * The Games Machine Luokka:Lehtitalot Luokka:Brittiläiset kustantamot
Suzukake no ki no michi de ”kimi no hohoemi o yume ni miru” to itte shimattara
bokutachi no kankei wa dō kawatte shimau no ka, bokunari ni nannichi ka
kangaeta ue de no yaya kihazukashii ketsuron no yōna mono

Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono () on japanilaisen tyttöbändin AKB48:n 34. single. Kappale julkaistiin Japanissa 11. joulukuuta 2013. Singlen japaninkielinen nimi koostuu 78 kirjoitusmerkistä, jonka takia sen nimi on lyhennetty muotoon ”Suzukake Nanchara” (kirjaimellisesti ”Idänplataani jotain”). == Lähteet == Luokka:Vuoden 2013 kappaleet Luokka:Japanilaiset popkappaleet
SMS Friedrich Carl (1867)

SMS Friedrich Carl oli Preussin laivaston panssarifregatti. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon. == Suunnittelu == Alus oli telakan suunnittelema. Sen pituus vesirajassa oli 91,13 metriä ja kokonaispituus oli 94,14 metriä. Aluksen leveys oli 16,6 metriä ja sen syväys etuosassa oli 6,90 ja perässä 8,05 metriä. Aluksen suunnitelman mukainen uppouma oli normaalikuormalla 5 971 metristä tonnia ja taisteluun kuormattuna jopa 6 932 tonnia.Gröner, Erich s. 2 === Propulsiojärjestelmä === Aluksen propulsiojärjestelmä koostui yhdestä 2-sylinterisestä höyrykoneesta ja kuudesta höyrykattilasta, jotka tuottivat kahden ilmakehän paineen. Aluksella oli vain kaksi kattila- ja yksi konehuone. Koneisto pyöritti nelilapaista potkuria, jonka halkaisija oli 6,0 metriä. Ohjattavuudesta huolehti yksi peräsin. Alus oli lisäksi varustettu parkkitakilalla, jonka purjepinta-ala oli 2 010 neliömetriä. === Aseistus === Aluksen aseistuksena oli suunnitelman mukaan kaksikymmentäkuusi rihlattua 72 naulan tykkiä. Alus varustettiin kahdella 21 cm/L22 tykillä ja neljällätoista 21 cm/L19 tykillä. Pidempiputkisten korotuskulma vaihteli -5 asteesta 13 asteeseen, mikä mahdollisti 5 900 metrin maksimiampumaetäisyyden. Lyhyempien tykkien korotuskulma vaihteli -8 asteesta 14,5 asteeseen, mikä mahdollisti 5 200 metrin ampumaetäisyyden. Tykkeihin oli aluksella kaikkiaan 1656 kranaattia. === Suoja === Aluksen panssarointi oli rautaa, joka oli teaklautoihin. Taistelunjohtotilojen 400 millimetrin lautoihin oli kiinnitetty 114 millimetrin rautalevyt. Kylkien suojana oli 254 millimetrin teaklaudat, joihon kiinnitetty keskelle 127 millimetriä rautaa, mikä kapeni päihin 114 millimetriin. Patterin katto oli 9 millimetriä paksu rautalevy ja seinät 260 millimetrin teaklevyissä 114 millimetrin rautalevyt. Aluksella oli kahdeksan vesitiivistä osastoa ja siinä oli 76 prosenttinen kaksoispohja. == Valmistus == Alus tilattiin Société Nouvelle des Forges et Chantiers de la Méditerranéelta Toulonista ja sen köli laskettiin vuonna 1866. Alus laskettiin vesille 16. tammikuuta 1867 ja se otettiin palvelukseen vielä samana vuonna 3. lokakuuta. == Palvelus == Alus oli torpedojen koealuksena 11. elokuuta 1895 alkaen ja 21. tammikuuta 1902 alkaen oli satama-aluksena nimellä SMS Neptun. Alus poistettiin alusluettelosta 22. kesäkuuta 1905 ja se myytiin maaliskuussa 1906 284 000 markalla. Alus romutettiin vuonna 1906 Alankomaissa. == Lähteet == * * * === Viitteet === Luokka:Saksan keisarikunnan laivaston ironcladit Luokka:Pohjois-Saksan liitto Luokka:Preussi Luokka:Forges et Chantiers de la Méditerranée
Linux User and Developer

Linux User and Developer on vuonna 1999 perustettu aikakauslehti, joka keskittyy Linux-ytimeen ja Linux-käyttöjärjestelmään. Lehden julkaisija on Future PLC (aiempi julkaisija Imagine Publishing). Luokka:Brittiläiset aikakauslehdet Luokka:Linux-lehdet
Linux Magazine

Linux Magazine on vuonna 1994 perustettu aikakauslehti, joka keskittyy Linux- ytimeen ja Linux-käyttöjärjestelmään. Lehti on perustettu saksankielisenä vuonna 1994 ja jälkeenpäin on lisätty englannin, puolan, brasilian portugalin ja espanjan kieliset versiot. Saksankielinen versio on nimeltä Linux-Magazin () ja yhdysvalloissa sekä kanadassa julkaistava versio on nimeltä Linux Pro Magazine (). Luokka:Linux-lehdet Luokka:Saksalaiset aikakauslehdet
William Beebe

William Beebe (1877–1963) oli yhdysvaltalainen luonnontieteilijä ja sukeltaja. Beebe oli filosofian tohtori ja moninkertainen kunniatohtori. Beebe kiinnostui jo nuorena meren elämästä ja päästäkseen tutkimaan syvemmällä olevia eläimiä ja kasveja hän alkoi kehittää erilaisia sukelluslaitteita. Hän oli eräs ensimmäisistä joka kokeili niin sanottua avointa kypärää. Beebe toteutti omat kappaleensa öljykannuista joihin asensi ikkunan kylkeen ja pohjaan ilmaletkun. Laite toimi matalissa syvyyksissä ja hän yritti tehdä siitä jokamiehen laitetta, kuitenkaan ei yritys ottanut tulta. Beebe 1940 Beebe tapasi sukeltamisesta kiinnostuneen laivanrakennusinsinööri Otis Bartonin, joka oli tekniikan tohtori. Barton oli matkustanut ympäri maailman työtä tehden perehtyäkseen sukeltamiseen kaikkialla ja toi mukanaan tarvittavan tietotaidon. Yhdessä he rakensivat batysfäärin eli syvyyspallon jolla tekivät paljon onnistuneita sukelluksia.Jokinen 1996, s. 286 Beebe jätti sukeltamisen Bartonin huoleksi voimiensa vähetessä ja omisti viimeiset vuotensa eläintieteelle Trinidadin saarella Karibialla. Siellä on myös hänen hautansa. === Viitteet === == Lähteet == * William Beebe: Valtamerten syvyyksissä; suom. Kyllikki Kovero, Otava 1940 * Kari Jokinen: Sukeltajan tie, Otava 1996, ISBN 951-1-1446-4 Luokka:Yhdysvaltalaiset eläintieteilijät Luokka:Yhdysvaltalaiset kasvitieteilijät Luokka:Yhdysvaltalaiset sukeltajat Luokka:Vuonna 1877 syntyneet Luokka:Vuonna 1963 kuolleet
Fredrik I (Saksi)

Fredrik I Sotaisa (; 11. huhtikuuta 1370 – 4. tammikuuta 1428 Altenburg, Thüringen) oli ensimmäinen Wettinin hallitsijasukua edustanut Saksin vaaliruhtinas vuosina 1423–1428.Frederick I Encyclopædia Britannica Online Academic Edition. Viitattu 23.9.2017. Hänen jälkeensä Wettinit hallitsivat Saksia lähes 500 vuotta. Fredrikin isä oli Meissenin rajakreivi Fredrik III, jonka kuoltua vuonna 1381 hän hallitsi Meisseniä aluksi yhdessä veljiensä Yrjön (k. 1401) ja Vilhelmin (k. 1424) kanssa ja näiden kuoltua yksinään nimellä Fredrik IV. Hän lisäsi vaikutusvaltaansa auttamalla muita pikkuruhtinaita syrjäyttämään Saksan kuningas Wenzel Luxemburgilaisen. Kun Böömin kuninkaaksi siirtynyt Wenzel karkotti saksalaiset oppineet Prahan yliopistosta, Fredrik kutsui heidät vuonna 1409 pääkaupunkiinsa ja tuli siten perustaneeksi Leipzigin yliopiston.Nordisk familjebok (1908), s. 1306 Runeberg.org. Viitattu 23.9.2017. Böömin hussilaissotien aikana Fredrik tuki keisari Sigismundin taistelua kerettiläisinä pidettyjä hussilaisia vastaan. Hän johti keisarilliset joukot voittoon vuoden 1421 tärkeässä Brüxin taistelussa. Kun viimeinen Askania-sukuinen Saksin vaaliruhtinas Albrekt III kuoli ilman perillistä vuoden 1422 lopulla, keisari Sigismund antoi koko Saksin ja vaaliruhtinaan arvon Fredrikille tammikuussa 1423 sillä ehdolla, että tämä jatkaisi sotaa hussilaisia vastaan. Fredrik I:n puoliso oli vuodesta 1402 Braunschweig-Calenbergin herttuatar Katariina. Heidän poikiaan olivat Saksin vaaliruhtinas Fredrik II ja Thüringenin rajakreivi Vilhelm III. Fredrik I:n ollessa sotaretkellä Katariina kokosi Saksista armeijan, joka kärsi tappion hussilaisille vuoden 1426 Aussigin taistelussa.Gottfried Opitz: Friedrich I. der Streitbare Neue Deutsche Biographie (1961), Deutsche Biographie. Viitattu 23.9.2017. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1370 syntyneet Luokka:Vuonna 1428 kuolleet
Jan Václav Voříšek

Jan Václav Voříšek (11. toukokuuta 1791 Vamberk – 19. marraskuuta 1825 Wien) oli tšekkiläinen säveltäjä. Hänen tuotantonsa pitää sisällään 26 teosta, joilla on opusnumero, ja 30 teosta, joilla ei sitä ole.Musicalics – The Classical Composers Database: Jan Václav (Hugo) Voříšek Voříšek oli opettajan poika, joka opiskeli pianon- ja urkujensoittoa kotonaan 15-vuotiaaksi saakka. Tämän jälkeen hänen isänsä lähetti hänet Prahaan muodollisia opintoja suorittamaan. Vuodesta 1810 vuoteen 1813 hän oli opiskelijana Prahan yliopistossa, ja hänestä tuli vuoden 1812 tienoilla Václav Jan Tomášekin oppilas pianonsoitossa. Prahassa Voříšek myös tutustui Luigi Cherubiniin ja Carl Maria von Weberiin. Vuonna 1813 Voříšek siirtyi opiskelemaan oikeustiedettä Wieniin. Lisäksi hän jatkoi pianonsoiton opintojaan Johann Nepomuk Hummelin johdolla; kun Hummel lähti Stuttgartiin vuonna 1816, siirsi hän kaikkien oppilaidensa opinnot Voříšekin johdettaviksi. Vuonna 1814 nuorukainen kohtasi Ludwig van Beethovenin, joka ylisti hänen säveltämiään rapsodioita (op. 1). Voříšek sai oikeustieteelliset opintonsa viimeisteltyä vuonna 1821; hän toimi tämän jälkeen juristina, hoviurkurina ja pianonsoitonopettajana. Säveltäjä sairasti vuosien ajan tuberkuloosia ja kuoli 34 vuoden ikäisenä. Hänen ruumiinsa on haudattu Währingiin, Wieniin. Voříšekin tuotantoon kuuluu rapsodioiden ohella muun muassa viulusonaatti, muuta kamarimusiikkia, lauluja, ja D-duurissa sävelletty sinfonia (op. 2). == Lähteet == Luokka:Tšekkiläiset säveltäjät Luokka:Vuonna 1791 syntyneet Luokka:Vuonna 1825 kuolleet
Fredrik Sotaisa

Fredrik Sotaisa voi tarkoittaa jompaakumpaa seuraavista historiallisista hallitsijoista: *Fredrik II, Itävallan herttua 1211–1246 *Fredrik I, Saksin vaaliruhtinas 1423–1428
Imagine Publishing

Imagine Publishing oli brittiläinen aikakauslehtien julkaisija. Yrityksen perustivat vuonna 2005 Damian Butt ja Mark Kendrick, jotka lähtivät Paragon Publishingilta. Yritys osti Paragon Publishingin lehtiä sen mentyä selvitystilaan. Future plc osti yhtiön vuonna 2016. == Lehtiä == * Play * GamesTM * Retro Gamer * Linux User and Developer * SciFiNow (myyty Kelsey Medialle vuonna 2017) * Digital Photographer * iCreate * Web Designer * Photoshop Creative * Total 911 * 3D Artist * How It Works * All About Space * All About History * World of Animals * History of War * NowGamer.com * Gadget * Real Crime * History of Royals == Lähteet == Luokka:Lehtitalot Luokka:Brittiläiset kustantamot
Paragon Publishing

Paragon Publishing (lyhyesti Paragon) oli brittiläinen aikakauslehtien julkaisija. Yrityksen perustivat Future Publishingin entiset toimittajat Richard Monteiro ja Dianne Taverner. Imagine Publishing osti yrityksen lehtiä vuonna 2006 sen mentyä selvitystilaan. == Lehtiä == * Sega Pro * Mega Power * Nintendo Pro * PowerStation * Play * 64 Magazine * Dreamcast Magazine Luokka:Lehtitalot Luokka:Brittiläiset kustantamot
Tuomas Peltonen (professori)

Tuomas Eetvartti Peltonen (3. toukokuuta 1924 Virrat – 13. joulukuuta 2009 Turku) oli suomalainen lääkäri ja Turun yliopiston professori. Peltosen vanhemmat olivat kanttori Kalervo Ilmari Peltonen ja Tyyne Kangaspeska ja puoliso vuodesta 1949 lääketieteen lisensiaatti Marja-Liisa Laesvuori. Myös heidän pojastaan Juha Peltosesta (s. 1956) tuli lääkäri ja isänsä tavoin Turun yliopiston professori. Peltonen tuli ylioppilaaksi Tampereen suomalaisesta yhteiskoulusta 1943 ja valmistui lääketieteen lisensiaatiksi 1951. Tohtoriksi hän väitteli 1956. Lastentautien erikoislääkärin pätevyyden Peltonen sai 1955, epidemiologian 1956 ja kliinisen fysiologian 1961. Turun yliopiston lastentautiopin dosentti hän oli vuodesta 1957 vuoteen 1962 ja sitten apulaisprofessori. Turun lastenklinikkaan Peltonen nimitettiin apulaisylilääkäriksi jo 1955, lastentautiopin professori yliopistoon ja lastenklinikan ylilääkäri hänestä tuli 1966. Turun yliopistollisen keskussairaalan johtajaylilääkärinä Peltonen toimi 1968–1969 ja lääkärinä Sotilassairaala 2:ssa kymmenen vuoden ajan. Kliinisen fysiologian dosentti Peltosesta tuli 1971, hänen tutkimusjulkaisunsa painottuivat lasten kliiniseen fysiologiaan. Peltonen, joka toimi jatkosodassa taistelulähettinä ja joukkueenjohtajana, ylennettiin lääkintäeverstiksi 1977. Hän taisteli myös Lapin sodassa ja oli sittemmin myös miinanraivaajana Itämerellä. Eläkkeelle hän jäi 1985. == Lähteet == Luokka:Suomalaiset lääkärit Luokka: Turun yliopiston professorit Luokka: Suomalaiset professorit Luokka: Suomalaiset everstit Luokka:Vuonna 1924 syntyneet Luokka:Vuonna 2009 kuolleet
Merriman

Merriman on sukunimi. Se on muun muassa seuraavien henkilöiden sukunimi: * Frederick Merriman (1873–1940), brittiläinen köydenvetäjä ja olympiavoittaja * Ryan Merriman (s. 1983), yhdysvaltalainen näyttelijä * Shawne Merriman (s. 1984), yhdysvaltalainen amerikkalaisen jalkapallon pelaaja * Stefan Merriman (s. 1973), australialainen endurokuljettaja == Muita merkityksiä == * Merriman, kirjailija Rolf Ståhlströmin nimimerkki, jolla hän kirjoitti lastenkirjan Det var en gång. Luokka:Luettelot henkilöistä sukunimen mukaan
Tokuma Shoten

Tokuma Shoten Publishing Co., Ltd. () on japanilainen kustantamo, joka on perustettu vuonna 1954. Yhtiö on julkaissut animea, mangaa, videopelejä, tietokoneohjelmistoja, musiikkia, aikakauslehtiä ja kirjoja. Yhtiö on ollut emoyhtiönä Daiei Motion Pictures, Tokuma Japan Communications ja Studio Ghibli -yhtiöille. == Lehtiä == * *BestGear *Chara *Chara Selection * *Famimaga 64 *Famimaga Weekly *Goods Press *Hyper Hobby * *Mega Drive Fan * * * * * * *MSX Fan *PC Engine Fan * * * * * == Videopelit == * Captain Silver * Castlevania: Bloodlines * ClockWerx * Eternal Filena * Exed Exes * Gorby no Pipeline Daisakusen * Incredible Crisis * Konpeki no Kantai * Little Master * Lot Lot * Love Quest * Madō Monogatari: Hanamaru Daiyōchienji * Power Soccer * Puyo Puyo * Valis: The Fantasm Soldier * Yadamon == Aiheesta muualla == * Profiili MobyGamesissä Luokka:Japanilaiset kustantamot Luokka:Japanilaiset videopeliyritykset Luokka:Lehtitalot
Sini Manninen

Sini Lilja Kristiina Manninen (26. elokuuta 1944 Joensuu – 23. syyskuuta 2012 Pariisi) oli suomalainen kuvataiteilija, joka opiskeli Suomen Taideakatemian koulussa Ateneumissa vuosina 1965–1969. Suurin osa taiteilijan tuotannosta valmistui Ranskassa, jonne hän asettui vuonna 1973. Sini Manninen hallitsi useita maalaustekniikoita (öljyvärimaalaus, akryyli, akvarelli, liitu, piirustus), mutta erityisesti naivismi oli hänelle mieleinen taidesuuntaus. == Perhe ja lapsuus == Sini Manninen syntyi Pohjois-Karjalassa Joensuussa Elis Mannisen ja Elisabethin (s. Budnik) nuorimpana lapsena. Lapsuutensa Manninen vietti Joensuussa, jossa hänen isänsä Elis toimi pappina. Perheen vapaa-ajan asunto sijaitsi kotikaupungin lähellä, muutaman kilometrin päässä Liperin keskustasta. Kesäpaikan luonto, sen värit ja eläimet olivat Manniselle loputon inspiraation lähde. Vuonna 1965 Manninen muutti Helsinkiin ja aloitti opiskelut Suomen Taideakatemian koulussa Ateneumissa, josta hän valmistui vuonna 1969. Samalla vuosikurssilla opiskelivat muun muassa Saara Tikka, Inari Krohn, Tarja Unkari, Kari Lindström ja Risto Vilhunen. Vuosina 1970–1973 Sini Manninen asui Norjassa, missä hän hankki elantonsa työskentelemällä sillitehtaassa. Vuosina 1970–1977 hän osallistui myös Oslon nuorten taiteilijoiden toimintaan. == Pariisilaiselämää == Norjassa Sini Manninen tutustui tulevaan elämänkumppaniinsa, ranskalaiseen kuvataiteilija Jacques Blankiin. Pariskunta asettui vuonna 1973 Pariisiin, Montmartren kaupunginosaan. Pariisin vuosinaan Manninen osallistui useisiin näyttelyihin niin Ranskassa kuin muuallakin maailmalla. Arki kului Pariisin Montmartella Place du Tertren taiteilijatorilla, missä pariskunta maalasi ja myi töitään. Vuonna 1980 Manniselle myönnettiin Pariisin Taiteilijakaupungin säätiön apuraha. Samana vuonna syntyi pariskunnan ensimmäinen lapsi ja vuonna 1982 perhe kasvoi toisella lapsella. Jacques Blankin isän Lucien Blankin kuoltua vuonna 1988, pariskunta päätti ryhtyä etsimään sopivaa paikkaa, missä tehdä taidetta ja kasvattaa lapsia. == Maalaiselämää == Vuonna 1990 perhe muutti Länsi-Ranskaan pieneen Confolens'n kaupunkiin Charenten alueelle. Siitä huolimatta pariskunta piti toimeentulon kannalta tarpeellisena säilyttää asuntonsa Pariisissa. Taiteilijat palasivat säännöllisesti Pariisiin työskennelläkseen Place du Tertrellä. Manninen osallistui useisiin yhteis- ja yksityisnäyttelyihin. Tämän lisäksi joitakin taiteilijan teoksia on esillä naivistisen taiteen museossa (Musée d'art naïf de Vicq) Île-de-Francessa sekä Matanzasin taidemuseossa Kuubassa (Museo de Arte de Matanzas). == Jälkeläiset == Taiteilijan kuoleman jälkeen perustettu yhdistys Sini’s Heart in Art päätti jatkaa taiteilijan ja hänen maalaustensa tunnetuksi tekemistä. == Lähteet == Luokka:Suomalaiset taidemaalarit Luokka:Vuonna 1944 syntyneet Luokka:Vuonna 2012 kuolleet Luokka:Naivistit
S-F Magazine

S-F Magazine () on japanilainen Hayakawa Shobōn julkaisema tieteiskirjallisuuslehti. Lehden on perustanut Masami Fukushima. Lehden ensimmäinen numero on merkitty sen kannessa helmikuulle 1960, mutta se ilmestyi kirjakauppoihin jo joulukuussa 1959. Hayakawa-palkinto myönnetään lehden lukijaäänestyksen perusteella. == Lähteet == Luokka:Japanilaiset lehdet Luokka:Science fiction -lehdet